|  |  |  |  |  |  |  |
| --- | --- | --- | --- | --- | --- | --- |
|  |  | Vår dato: | | |  | Vår ref: |
|  |  | 18.08.2020 | | |  | 2020/5222 |
|  |  |  | | |  |  |
|  |  | Deres dato: | | |  | Deres ref: |
|  |  | «REFDATO» | | |  | «REF» |
|  | |  | |  | | |
| Kommunene i Nordland,  barneverntjenestene | |  | Saksbehandler, innvalgstelefon | | | |
|  | |  | Marianne Frostad Nilsen, 75531503 | | | |
|  | |  |  | | | |
|  | |  | | | | |
|  | |  | | | | |
|  | |  | | | | |  |
|  | |  |  | | | |

# Invitasjon til fagkonferanse for ansatte i kommunalt barnevern i Nordland

Fylkesmannen har i samarbeid med Angell Advokatfirma AS gleden av å invitere ansatte i barneverntjenestene til fagkonferanse på Radisson, Blu i Bodø 29.-30. oktober 2020. Angell Advokatfirma er Nordlands største advokatkontor, og har blant annet god kompetanse innen barne- og familierett. Firmaet har i stor utstrekning oppdrag for kommunale barneverntjenester og har gjennom dette arbeidet bred erfaring fra de fleste sider av en barnevernssak.

**Tema**

I år vil konferansen ha to hovedspor: saksbehandling og forvaltningsforståelse i barnevernet og menneskerettigheter og barnevern.

Fylkesmannen har i samarbeid med Angell advokatfirma utarbeidet et case-basert kursopplegg, som innebærer en interaktiv tilnærming til de juridiske rammene for barnevernets saksbehandling. Konferansedeltakerne vil sammen få håndtere flere av de forvaltningsmessige utfordringer barnevernssaker kan by på. Dette vil utgjøre dag én av konferansen og innebærer en kombinasjon av forelesninger, gruppebasert problemløsning og plenumsdrøftinger.

På dag to av konferansen vil tema være menneskerettigheter og barnevern. Hva er menneskerettigheter, hvilke menneskerettigheter som gjøre seg gjeldende på barnevernfeltet og hva dette innebærer. Refleksjoner rundt de norske barnevernssakene som er avgjort av menneskerettsdomstolen de siste årene og litt om hva barneverntjenestene kan gjøre for å unngå brudd på menneskerettighetene. Norges institusjon for menneskerettigheter (NIM) er invitert til å forklare. I tillegg vil fylkesnemnda orientere om samtaleprosess som fra 19. juni 2020 er innført som en permanent mulig måte å behandle saker på.

**COVID - 19**

Vi tar forbehold om smittesituasjonen rundt COVID - 19 og eventuelle nye retningslinjer fra helsemyndighetene. Dersom vi må avlyse arrangementet, vil vi forsøke å få til en digital samling med deler av programmet på Teams. Da vil det også være mulig at flere fra hver kommune kan følge innleggene den 29. oktober. Enn så lenge ber vi dere holde av begge dagene – så vil vi komme tilbake til hvordan arrangementet vil bli (fysisk samling i Bodø den 29. - 30. oktober, eller en digital samling på Teams den 29. oktober).

**Kostnader**

Fylkesmannen dekker hotellovernatting fra 29.-30. oktober for inntil to medarbeidere fra hver barneverntjeneste. I tillegg dekkes dagpakke inkl. lunsj begge dagene, samt middag den 29. oktober. Lofoten-barnevern og Vefsn vil få dekket utgifter for inntil fire deltakere, barneverntjenesten Ytre-Helgeland, barneverntjenesten Sør-Helgeland, Rana, Narvik og Vesterålen barnevern får inntil 6 deltakere fra hver tjeneste. Bodø vil få dekket dagpakke og middag for inntil 8 personer.

Den enkelte kommune dekker selv reiseutgifter.

Dersom noen trenger hotellovernatting fra 28. oktober til 29. oktober må dette avtales direkte med hotellet, og betales av kommunen.

**Tidsramme**

Konferansen starter kl. 10.30 den 29. oktober og avsluttes med lunsj kl. 13.00 den 30. oktober. Programmet er ikke klart før i begynnelsen av september og er derfor ikke vedlagt invitasjonen. Programmet vil imidlertid ettersendes til alle barnevernledere på e-post når det er klart, og vil også bli publisert på vår hjemmeside.

**Påmelding**

Påmelding gjøres elektronisk på våre hjemmesider: <https://www.fylkesmannen.no/nb/Nordland/Kurs-og-konferanse/2020/10/barnevernkonferansen-2020/>

Spørsmål knyttet til påmelding kan rettes til Kristin Hasselberg på e-post: [fmnokha@fylksmannen.no](mailto:fmnokha@fylksmannen.no)

Påmeldingen er bindende. Dersom påmeldte ikke møter vil kommunen bli belastet for utgiftene.

**Påmeldingsfrist er satt til 21. september 2020.**

Velkommen til spennende dager i Bodø!

|  |  |  |
| --- | --- | --- |
| Med hilsen  Randi Gundersen (e.f.)  fung. avdelingsdirektør |  | Marianne Frostad Nilsen  seniorrådgiver |

*Dokumentet er elektronisk godkjent*

|  |  |  |  |
| --- | --- | --- | --- |
| Mottakerliste: | | | |
| Vevelstad kommune |  | 8976 | Vevelstad |
| Øksnes kommune | Storgata 27 | 8430 | MYRE |
| Dønna kommune |  | 8820 | Dønna |
| Gildeskål kommune | Postboks 54 | 8138 | Inndyr |
| Moskenes kommune |  | 8390 | Reine |
| Røst kommune |  | 8064 | Røst |
| Sømna kommune |  | 8920 | Sømna |
| Vefsn kommune | Postboks 560 | 8651 | Mosjøen |
| Vega kommune | Gladstad | 8980 | Vega |
| Vestvågøy kommune | Postboks 203 | 8376 | Leknes |
| Vågan kommune | Postboks 802 | 8305 | Svolvær |
| Alstahaug kommune | Postboks 1006 | 8805 | Sandnessjøen |
| Evenes kommune | Postboks 43 | 8539 | Bogen i Ofoten |
| Leirfjord kommune |  | 8890 | Leirfjord |
| Saltdal kommune | Kirkegt. 23 | 8250 | Rognan |
| Træna kommune |  | 8770 | Træna |
| Andøy kommune | Postboks 187 | 8483 | ANDENES |
| Bø kommune | Rådhuset | 8475 | Straumsjøen |
| Hattfjelldal kommune | O.T. Olsens vei 3 A | 8690 | Hattfjelldal |
| Brønnøy kommune | Rådhuset | 8905 | Brønnøysund |
| Hemnes kommune | Sentrumsveien 1 | 8646 | Korgen |
| Herøy kommune | Silvalveien 1 | 8850 | Herøy |
| Lurøy kommune |  | 8766 | Lurøy |
| Lødingen kommune | Postboks 83 | 8411 | Lødingen |
| Meløy kommune | Gammelveien 5 | 8150 | Ørnes |
| Rana kommune | Postboks 173 | 8601 | MO i RANA |
| Sørfold kommune | Strandveien 2 | 8226 | Straumen |
| Bodø kommune | Postboks 319 | 8001 | Bodø |
| Fauske kommune | Postboks 93 | 8201 | Fauske |
| Grane kommune | Rådhuset | 8680 | Trofors |
| Hamarøy kommune | Marie Hamsuns vei 3 | 8294 | Hamarøy |
| Nesna kommune | Moveien 24 | 8700 | Nesna |
| Sortland kommune | Postboks 117 | 8401 | Sortland |
| Beiarn kommune | Kommunehuset, Nedre Beiarveien 906 | 8110 | Moldjord |
| Bindal kommune | Rådhuset | 7980 | Terråk |
| Hadsel kommune | Rådhusgata 5 | 8450 | Stokmarknes |
| Narvik kommune | Postboks 64 | 8501 | NARVIK |
| Steigen kommune | Rådhuset | 8281 | Leinesfjord |
| Værøy kommune | Postboks 2523 | 8063 | Værøy |
| Flakstad kommune |  | 8380 | Ramberg |
| Rødøy kommune |  | 8185 | Vågaholmen |